Kiitos Herran hyvyydestä
Nyt kiitosvirren riemuisen
 Mä laulan, Jeesus, sinullen,
 Kun sydän tuntee, kuinka on
 Taas rakkautes verraton.

 Mä kuollut olin, eloon veit;
 Mä vangittu, sä vapaaks teit;
 Mä eksyin, sinä tielle toit;
 Mä pelkäsin, sä vartioit.

 Kun yössä kuljen, rohkaiset;
 Kun vaarass’ oon, sä varjelet;
 Sä voimaa suot, kun työtä teen
 Ja siunaat kaikki askareen’.

 Kun kiusaaja mua ahdisti,
 Sä riensit mulle avuksi;
 Kun himo syttyy sydämeen,
 Sä viittaat kylkees veriseen.

 Sä itkiessän lohdutat;
 Ja horjuessan vahvistat;
 Ja kaatuiss’ autat ylös taas.
 Näin ohjaat kohden kunniaas.

 Siks kiitosvirren riemuisen
 Mä laulan, Jeesus, sinullen:
 Oi kiitos armolahjoistas!
 Oi kiitos rakkaudestas!